《偶感 其一》
清代·徐士芬

尘世事纷扰，营营未肯休。孤云独无事，久与间人游。

无心偶相值，淡极不可收。四岳自霖雨，萧然远龙湫。

幽人心亦忘，相对长悠悠。

作者简介：（1791—1848）芬一作芳。清浙江平湖人，字诵清，号辛庵，一作号惺庵。嘉庆二十四年进士，曾任广东、顺天学政。累迁工部侍郎，究心水利，尝于直庐隙地试植水稻有效。官至户部右侍郎兼管钱法堂事务。有《漱芳阁诗文集》。